NASA vrea să trimită drone pe Marte. Tehnologia este testată la o universitate din SUA.
Universitatea din Arizona testează drone care vor zbura pe Marte. Proiectul poartă denumirea de RAVEN și a primit aprobare NASA. Se va testa munca în echipă a unui rover și a unei drone.
Ceea ce oamenii numesc muncă în echipă se poate face și pe planeta Marte. Cu o mică diferență. De data asta, suntem înlocuiți de drone și rovere.O echipă de la Universitatea din Arizona a început să testeze drone care vor zbura deasupra suprafaței marțiene. Au ales câmpurile pline de lavă ale Islandei, unde nu crește nicio plantă. Astfel că suprafața solului vulcanic seamănă cu cea de pe Marte.Proiectul RAVEN a primit aprobarea NASA. Se testează posibilitatea ca vehiculele terestre și aeriene să ajungă în anumite zone ale planetei roșii, care nu sunt accesibile în acest moment. Un alt rol va fi acela de a preleva mostre din spațiile greu accesibile.Primul elicopter care va zbura pe o altă planetă este Ingenuity. Va ateriza pe Marte pe data de 18 februarie, împreună cu roverul Perseverance.